मक्खनगंज में हुई गौरव संगोष्ठी में बताए नियम
एसडीएमअमानुल्लाह खान ने स्वच्छ भारत मिशन के तहत ग्राम पंचायत बिछोर के ग्राम मक्खनगंज में 53 आवासों में शत प्रतिशत शौचालय निर्माण का कार्य पूर्ण होने पर गौरव संगोष्ठी आयोजित की। ग्राम पंचायत बिछोर के मक्खनगंज पर हुई संगोष्ठी में पुलिस उपाधीक्षक, तहसीलदार भूपेंद्र वर्मा, बीडीओ, बीसीएमअो, सरपंच सहित कर्मचारी एवं ग्रामीण उपस्थित रहे। सर्वप्रथम ग्रामवासियों को शत प्रतिशत शौचालय निर्माण किए जाने पर ब्लाक स्तरीय अधिकारियों ने ग्रामवासियों का स्वागत किया। एसडीएम ने बताया कि ग्राम मक्खनगंज में अब पंचायत स्तरीय कर्मचारी, पटवारी, ग्रामसेवक, रोज़गार सहायक, आंगनबाड़ी कार्यकर्ता, सहायिका, साथिन, सहयोगिनी, बीट कांस्टेबल का यह दायित्व है कि कोई भी व्यक्ति खुले में शौच करे। यदि कोई व्यक्ति ऐसा करता हुआ पाया जाता है तो उसे रोके। डीएसपी जयसिंह दइया ने कहा कि खुले में शौच करते हुए यदि कोई व्यक्ति पाए तो विधिक प्रावधानों के अंतर्गत कानूनी कार्रवाई अमल में लाई जा सकती है। ग्राम मक्खनगंज में राशि 22 हजार में शौचालय, स्नानघर एवं टंकी के माडल निर्माण कार्य का निरीक्षण किया। एसडीएम ने बेगूं में निर्मित किए जा रहे स्टेडियम एवं माडल स्कूल के निर्माण कार्य का निरीक्षण किया। पीडब्ल्यूडी अधिकारियों को निर्माण कार्य में गति लाने के निर्देश दिए।
hin_Deva hin_Deva